Zhodnotenie finančných, ekonomických, enviromentálnych vplyvov a vplyvov na zamestnanosť

Predpoklad dopadu návrhu zákona o azyle na štátny rozpočet:

	Výdavky Ministerstva vnútra SR súvisiace s realizáciou migračnej politiky SR v oblasti jeho pôsobnosti sú popri základných výdavkoch spojených s fungovaním príslušnej infraštruktúry v rozhodujúcej miere ovplyvňované najmä počtami cudzincov žiadajúcich o priznanie postavenia utečenca v SR. Nárast počtov žiadateľov od vzniku SR má neustále výrazne stúpajúcu tendenciu.

	Na základe predpokladaného ďalšieho vývoja v oblasti migrácie možno odôvodnene predpokladať, že k jej stabilizácii v podmienkach SR dôjde etapovite, a to v období do prijatia nového zákona o azyle  v rozsahu cca 6000 až 8000 žiadateľov ročne a po prijatí nového zákona o azyle od 1.1.2003 cca  8000 až 10000 žiadateľov ročne.

Nárast počtov žiadateľov o priznanie postavenia utečenca na  území SR od 1.1.1993 bol nasledovný:

 

V súvislosti s prijatím návrhu nového  zákona o azyle sa odôvodnene predpokladá nárast počtov žiadateľov o azyl cca o 50 % nad rámec uvedeného vývoja. 
	
Výdavky súvisiace s realizáciou nového  zákona o azyle v rozpočtovom roku 2003 budú teda závislé od skutočných  počtov cudzincov vstupujúcich do azylovej procedúry a budú pokryté, i vzhľadom na zotrvačnosť odozvy na nový právny stav v praxi, z prostriedkov  rozpočtovej kapitoly MV SR prostredníctvom Migračného úradu Ministerstva vnútra SR.
	
Na zabezpečenie realizácie všetkých činností v pôsobnosti migračného úradu a v závislosti od predpokladaných trendov vývoja migrácie v podmienkach novej právnej úpravy azylovej problematiky bude však nevyhnutné vynaložiť od 1.1.2003 o  273 815 tis. Sk viac v porovnaní s plánovaným rozpočtom na rok 2002 (prijaté uznesením vlády Slovenskej republiky č. 263/2000 z 19.apríla 2000,  ktorým sa  schválila novela zákona o utečencoch č. 309/2000 Z.z., a v ktorom  bola vyčíslená  kvantifikácia finančných dopadov na štátny rozpočet v rozpočtovom roku 2002).

Z čiastky 273 815 tis. Sk bude  zabezpečené:

1. Zriadenie a prevádzkovanie prijímacieho centra v tranzitnom priestore medzinárodného letiska v Bratislave, Košiciach a Poprade (požiadavka EK) s plánovanou  kapacitou pre 8 žiadateľov v jednom prijímacom centre v celkovej výške 12 982 tis. Sk. V uvedenej čiastke nie sú zahrnuté mzdy pre  15 zamestnancov troch prijímacích centier.

 2. Zriadenie a prevádzkovanie dvoch nových záchytných  táborov s prioritou vo Východoslovenskom regióne a navýšenie počtu zamestnancov na centrálnom úrade v  celkovej výške  194 745 tis. Sk. V uvedenej čiastke nie sú zahrnuté  mzdy pre 66 zamestnancov.

3. Zvýšenie  počtu zamestnancov migračného úradu z doterajších 120 na 201 tabuľkových miest  s tým, že uvedené počty sa budú  v priebehu roka 2003 dopĺňať postupne, v závislosti od nárastu skutočných počtov cudzincov  vstupujúcich do  azylovej procedúry na území SR a podľa potreby  rozšírenia príslušnej infraštruktúry migračného úradu. Mzdové prostriedky, odvody a stravovanie pre 81  zamestnancov,  ktorí budú prijatí v rámci  zvýšenia počtu zamestnancov migračného úradu,  v celkovej výške  22 157 tis. Sk.

 Zvýšenie  počtu zamestnancov sa plánuje v nasledovnej štruktúre:
-	14  pracovníkov procedurálneho odboru,
-	10 pracovníkov vykonávajúcich identifikáciu  cudzincov vstupujúcich do azylovej procedúry a zabezpečujúcich prvotné úkony, 
-	2 pracovníkov na spracovávanie dokumentácie súvisiacej s azylovým procesom,
-	9 sociálnych pracovníkov odboru migrácie a integrácie,
-	3 pracovníkov organizačného a právneho odboru,
-	3 pracovníkov  odboru dokumentaristiky,
-	22 prevádzkových pracovníkov v utečeneckých táboroch,
-	3 pracovníkov  odboru ekonomiky a prevádzky,
-	15 pracovníkov prijímacích centier v tranzitnom priestore medzinárodných letísk.

4. Vybudovanie kancelárskych priestorov a ich  základné vybavenie pre novoprijatých zamestnancov v celkovej výške  42 431 tis. Sk.

5. Príspevok na kompenzáciu obciam, v katastrálnych územiach ktorých sa nachádzajú azylové zariadenia, sa  navrhuje prideľovať vo výške 1500.- Sk na jedno kapacitné lôžko azylovom zariadení. Prostriedky sa budú poskytovať prostredníctvom ministerstva v rámci bežných transferov. Pri kapacite súčasných utečeneckých táborov - 1000 lôžok, by tento príspevok bol v objeme 1 500 tis. Sk. 

Členenie výdavkov uvedených pod bodom 1.-5. podľa kategórií ekonomickej klasifikácie je nasledovné:
 	Bod 1.	Bod 2.	Bod 3.	Bod 4.	Bod 5.	 	
 
 	Prijímacie 
Centrá	ZT 2x
 	Mzdy, strava,
Sofo - 81 zamest.	Kancelárske
Priestory	Príspevky
obciam	Spolu
 	
 Výdavky celkom	12 982,00	194 745,00	22 157,00	42 431,00	1 500,00	273 815,00	
 Bežné výdavky 	2 480,00	25 204,00	22 157,00	5 391,00	 	56 732,00	
 - 610 Mzdy, platy a ost. osob. Vyrovnanie	0,00	0,00	16 033,00	0,00	 	16 033,00	
 - 620 Odvody	0,00	0,00	6 096,00	0,00	 	6 096,00	
 - 630 Tovary a ďalšie služby	2 480,00	13 524,00	28,00	5 391,00	 	21 423,00	
 - 640 Bežné transfery	 	11 680,00	 	 	1 500,00	13 180,00	
 	 	 	 	 	 	 	
 Kapitálové výdavky 	10 502,00	169 541,00	 	37 040,00	 	217 083,00	
 - 710 Obstarávanie kapitál. Aktív	10 502,00	169 541,00	 	37 040,00	 	217 083,00	

Kvantifikácia výdavkov MV SR včítane dopadu nového zákona o azyle  v roku 2003 v členení podľa kategórií ekonomickej klasifikácie  je nasledovná:

 	Finančné prostriedky plánované	Finančné prostriedky 	Finančné prostriedky navýšenie	Finančné prostriedky spolu	Finančné prostriedky plánované	
 	2002	2003     +	2003	2003	2004	
Počet zamestnancov	120	120	81	201	201	
 Výdavky celkom	80 004	80 004	273 815	353 819	155 485	
 Bežné výdavky spolu	65 754	65 754	56 732	122 486	122 485	
  z toho: - 610 Mzdy, platy a     ost.osob.vyrovnanie	16 992	16 992	16 033	33 025	33 025	
              - 620 Odvody	6 456	6 456	6 096	12 552	12 552	
              - 630 Tovary a ďalšie služby	39 536	39 536	21 423	60 959	62 458	
               - 640 Bežné transfery	2 770	2 770	13 180	15 950	14 450	
 			 			
 Kapitálové výdavky spolu	4 250	4 250	217 083	221 333	3 000	
   Z toho: - 710 Obstarávanie kapitálových aktív	1 250	1 250	217 083	218 333	10 000	
                  720 Kapitálové transfery                    	3 000	3 000	0	3 000	3 000	
Centrálne zabezp. Kapitálové výdavky	10 000	10 000	0	10 000	10 000	

 (tovary a služby = výdavky za nájomné, opravy, energie, údržbu, stráženie objektov, atď. bežné transfery= vreckové žiadateľom, cestovné zo ZT a PT na MÚ MV SR, do zdravotníckych zariadení, stravné pri ubytovaní v integr. stredisku, podpory pri narodení detí, pohrebné, kompenzačné príspevky obciam, atď. kapitálové transfery=príspevky  obciam na ubytovanie azylantov)
	
Zo sumarizácie výdavkov je zrejmé, že nárast finančných prostriedkov v rozpočtovom roku 2003 bude zameraný do oblasti kapitálových výdavkov, čo bude dôsledkom zriadenia nových záchytných táborov a prijímacích centier v tranzitných priestoroch medzinárodných letísk. V nasledujúcich rozpočtových rokoch sa počíta s poklesom celkových výdavkov.  Výdavky budú smerované najmä do oblasti tovarov a služieb, v rámci  ktorých sú hradené nárokové potreby žiadateľov o azyl.

Kvantifikácia  finančných dopadov na štátny rozpočet v súvislosti s realizáciou nového zákona o azyle v rozpočtovom roku 2003
v rezorte Ministerstva spravodlivosti  SR

Na zabezpečenie realizácie činností súdov v rámci realizácie novej právnej úpravy azylovej problematiky bude  nevyhnutné vynaložiť od 1.1.2003 o  145 947 tis. Sk viac v porovnaní s plánovaným rozpočtom na rok 2002.

Výdavky celkom	145 947,00	
 Bežné výdavky 	73 167,00	
 - 610 Mzdy, platy a ost. osob. Vyrovnanie	49 628,00	
 - 620 Odvody	18 611,00	
 - 630 Tovary a ďalšie služby	4 928,00	
 - 640 Bežné transfery	0,00	
 	 	
 Kapitálové výdavky 	72 780,00	
-	710 Obstarávanie kapitál. Aktív
z toho: na výstavbu budovy 	62 000,00	

Zvýšenie počtu zamestnancov  sa navrhuje v nasledovnej štruktúre:
      - 40 sudcov krajských súdov
      - 40 zapisovateliek krajských súdov
      - 40 súdnych tajomníkov krajských súdov
      - 10 vedúcich kancelárií krajských súdov
      - 20 procedurálnych zamestnancov a zamestnancov dokumentaristiky a zahraničnej  
             spolupráce
      - 4  technicko – hospodárskych zamestnancov

    	Uvedené predpokladané finančné dopady na štátny rozpočet však nezahŕňajú finančné prostriedky, ktoré Slovenská republika musí byť pripravená vynaložiť v rámci vzájomného a spravodlivého rozdelenia bremena migrácie medzi členskými štátmi Európskej únie a kandidátskymi krajinami, v súvislosti s prijatím a pobytom cudzincov, ktorým sa bude poskytovať dočasné útočisko. Tieto prostriedky však nemožno rozpočtovať, pretože majú náhodilý charakter. Vychádzajú z konkrétnej politickej situácie v danej krajine, ako to bolo napríklad v prípade vojnového konfliktu v Bosne a Hercegovine alebo  pri exode albánskych utečencov z Kosova. Prostriedky v týchto prípadoch boli poskytnuté na základe žiadosti o pomoc zo strany OSN, UNHCR  a ďalších zainteresovaných  medzinárodných organizácií a ich použitie bolo schválené vládou SR. 
Vyššieuvedené predpokladané výdavky však neobsahujú ani finančné prostriedky potrebné na zabezpečenie realizácie Dublinského dohovoru a prevádzku systému EURODAC na porovnávanie odtlačkov prstov na účinné uplatňovanie Dublinského dohovoru odo dňa prijatia Slovenskej republiky do Európskej únie. 

          Celková kvantifikácia dopadov na štátny rozpočet:
          Kvantifikované rozpočtové dopady (kapitola MV SR 273 815 tis.Sk a kapitola MS SR 145 947 tis. Sk) navrhovanej úpravy je nutné riešiť v rámci návrhu východísk na vypracovanie štátneho rozpočtu na rok 2003, a to nad rámec súčasnej úrovne rozpočtového zabezpečenia.

          Predpoklad dopadu  návrhu zákona o azyle na zamestnanosť:

     	Z neustále sa zvyšujúcich počtov cudzincov prichádzajúcich na územie Slovenskej republiky, vrátane tých, ktorí hľadajú azyl ako ochranu pred prenasledovaním v zmysle Dohovoru o právnom postavení utečencov, Ženeva, 1951, vyplýva, že  Slovenská republika musí byť  pripravená na riešenie nových situácií  v oblasti, ktorá je predmetom záujmu významných  svetových medzinárodných organizácií zaoberajúcich sa sledovaním úrovne zabezpečovania ochrany ľudských práv a základných slobôd.
Ministerstvo vnútra Slovenskej republiky  vykonávaním  zákona o azyle realizuje príslušné medzinárodné dohody v oblasti ochrany azylantov najmä poskytovaním vyhovujúceho prechodného ubytovania, štandardnej starostlivosti a základného zdravotníckeho zabezpečenia.
Perspektívne vytvorenie 81 nových pracovných miest v rezorte ministerstva vnútra v súvislosti s predkladanou  novou právnou úpravou azylu predstavuje najmä zriadenie a zabezpečenie prevádzky nových azylových zariadení, prijímacích centier v tranzitnom priestore medzinárodných letísk či rozšírenie počtov  odborných pracovníkov  migračného úradu ministerstva vnútra, a to postupne,  v závislosti od reálnych počtov cudzincov, ktorí vstúpia do azylovej procedúry .

	V súvislosti so zavedením novej právnej úpravy týkajúcej sa realizácie odvolacieho konania vo veciach zamietavých rozhodnutí vydaných podľa zákona o azyle na súdoch je potrebné na dvoch krajských súdoch (v Bratislave a Košiciach) vytvoriť 154 pracovných miest, pôjde najmä o miesta sudcov, súdnych zapisovateliek, súdnych tajomníkov, pracovníkov dokumentaristiky, atď. 

Predpoklad dopadu návrhu zákona o azyle na životné prostredie  

Návrh zákona o azyle nebude mať podľa názoru predkladateľa žiadny negatívny dopad na životné prostredie.